Pinturaso kanjonas
Pinturaso kanjonas (isp. Cañadón Río Pinturas) – slėnis, esantis Argentinoje, Santa Kruso provincijoje, Pinturo upės vidurupio slėnyje, apie 160 km į pietryčius nuo Perito Moreno miesto. Šlaitų aukštis apie 240 m. Augalija labai skurdi (išskyrus palei upės vagą). Susidaręs iš Juros periodo ignimbrito. Kanjone yra į UNESCO pasaulio paveldo sąrašą įtraukta archeologinė radimvietė Rankų urvas (Cueva de las Manos).